
                         GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                „Silvije Strahimir Kranjčević“

KLASA: 026-02/21-002/865
URBROJ: 251-06-11-1609-21-8
Zagreb, 25. lipnja 2021.

Z A P I S N I K

s  konstituirajuće sjednice Vijeća Mjesnog odbora „Silvije Strahimir Kranjčević“,  održane dana 25. lipnja 2021. (petak) s početkom u 14.00 sati, u dvorani 214, Područni ured Trešnjevka, Park Stara Trešnjevka 2.

Nazočni članovi Vijeća Mjesnog odbora: Bojana Buntak, Damjan Geber, Laila Gumhalter Malić, Filip Jurišić, Lana Vukovinski

Nenazočni članovi Vijeća Mjesnog odbora: Darko Džinić, Velimir Mrkonjić

Vijeće Gradske četvrti Trešnjevka – sjever: predsjednik Roman Karaturović

Gradski ured za mjesnu samoupravu Područni odsjek Trešnjevka – sjever: Antonietta Gretić – voditeljica Područnog odsjeka, Ivan Ćota, stručni referent.

Voditeljica Antonietta Gretić, pozdravila je nazočne, čestitala članovima Vijeća na izbornim rezultatima te pozvala da odaju počast Domovini i minutom šutnje počast svim palim hrvatskim braniteljima i civilnim žrtvama Domovinskog rata.
Voditeljica Antonietta Gretić ističe da će konstituiranjem Vijeća Mjesnog odbora „Silvije Strahimir Kranjčević“ započet rad četvrtog saziva ovoga Vijeća. Tijekom prethodnih dvanaest godina tri su saziva Vijeća utrla put onima koji danas stupaju na dužnost. Dodaje da su gradske četvrti i njihova vijeća u Gradu Zagrebu danas afirmirana i nezaobilazna činjenica i vrijednost.
Nadalje, ističe da je za konstituiranje Vijeća  Mjesnog odbora „Silvije Strahimir Kranjčević“ potrebna  nazočnost većine od ukupno 7 članova  Vijeća. Evidentiranjem članova na ulazu utvrđeno je da je nazočno 5 članova Vijeća i da  su ispunjeni uvjeti za konstituiranje Vijeća Mjesnog odbora „Silvije Strahimir Kranjčević“.

Voditeljica predlaže 
D n e v n i   r e d :

             1.   Osnivanje i izbor članova Mandatnog povjerenstva,
	2.   Izvješće Mandatnog povjerenstva o provedenim izborima za članove Vijeća     
Mjesnog odbora „Silvije Strahimir Kranjčević“ s prijedlogom za verifikaciju       mandata članovima Vijeća
             3.   Polaganje prisege članova Vijeća,
	4.   Izbor predsjednika Vijeća, 
	5.   Izbor potpredsjednika Vijeća, 
             6.   Pitanja i prijedlozi.

koji je JEDNOGLASNO prihvaćen.
	
Voditeljica dodaje da je u članku 50. stavku 3. Odluke o izborima članova vijeća gradskih četvrti i članova vijeća mjesnih odbora propisano da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova. 
Na temelju uvida u službene rezultate izbora članova Vijeća Mjesnog odbora „Silvije Strahimir Kranjčević“ konstatira  da je najviše glasova dobila kandidacijska lista: MOŽEMO!- POLITIČKA PLATFORMA  - ZAGREB JE NAŠ! NOVA LJEVICA – NL - ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH – ZA GRAD, te da je prvi izabrani član Vijeća na toj listi gospodin Roman Karaturović.
Budući da je prvi izabrani član Vijeća zbog nespojive dužnosti stavio svoj mandat u mirovanje sjednicu bi do izbora predsjednika Vijeća trebao voditi drugi izabrani član Vijeća iz te kandidacijske liste.
S obzirom da je drugi član Vijeća Martina Podboj stavila svoj mandat u mirovanje, sjednicu će do izbora predsjednika voditi slijedeći član Vijeća izabran na istoj kandidacijskoj liste gđa Lana Vukovinski.
Prema tome, gospođa Lana Vukovinski nastavit će predsjedati sjednicom Vijeća Mjesnog odbora „Silvije Strahimir Kranjčević“.

Ad. 1. Osnivanje i izbor članova Mandatnog povjerenstva

Predsjedavajuća Lana Vukovinski pozdravlja nazočne i konstatira da je radi nastavka daljnjeg rada u skladu s odredbama Poslovnika o radu Vijeća potrebno osnovati Mandatno povjerenstvo koje će izraditi izvješće o provedenim izborima za članove Vijeća Mjesnog odbora s prijedlogom za njihovu verifikaciju. Sukladno članku 6. Poslovnika o radu Vijeća Mandatno povjerenstvo bira se na prijedlog predsjedatelja, a ima predsjednika i dva člana.
Lana Vukovinski predlaže za predsjednicu Mandatnog povjerenstva Lailu Gumhalter Malić, a za članove Bojanu Buntak i Damjana Geber.
Predsjedavajuća otvara raspravu o prijedlogu zaključka, istu zaključuje i stavlja na glasovanje prijedlog zaključka o osnivanju i izboru članova Mandatnog povjerenstva.

Vijeće Mjesnog odbora „Silvije Strahimir Kranjčević“ JEDNOGLASNO je donijelo

Z A K LJ U Č A K
(u privitku zapisnika)

Lana Vukovinski  moli Mandatno povjerenstvo da se povuče i pripremi Izvješće o provedenim izborima za članove Vijeća Mjesnog odbora „Silvije Strahimir Kranjčević“ s prijedlogom za verifikaciju mandata članovima Vijeća, te predlaže stanku od 5 minuta.

Ad. 2. Izvješće Mandatnog povjerenstva o provedenim izborima za članove Vijeća Mjesnog odbora „Silvije Strahimir Kranjčević“ s prijedlogom za verifikaciju mandata članovima Vijeća - donošenje zaključka

Nakon stanke, predsjedavajuća daje riječ predsjednici Mandatnog povjerenstva  Laili Gumhalter Malić da pročita Izvješće. Laila Gumhalter Malić čita Izvješće.
Predsjedavajuća otvara raspravu o Izvješću Mandatnog povjerenstva, zaključuje raspravu, te  predlaže donošenje  Zaključka o prihvaćanju Izvješća mandatnog povjerenstva o provedenim izborima za članove Vijeća Mjesnog odbora „Silvije Strahimir Kranjčević“ i verifikaciji mandata članovima Vijeća, koji stavlja na glasovanje.

Vijeće Mjesnog odbora „Silvije Strahimir Kranjčević“ JEDNOGLASNO je donijelo

Z A K LJ U Č A K
(u privitku zapisnika)


Ad. 3.  Polaganje prisege članova Vijeća

Predsjedavajuća napominje članovima Vijeća da su verifikacijom mandata postali punopravni članovi Vijeća, te ih poziva da to potvrde davanjem prisege. Pročitala  je tekst prisege i zamolila je članove Vijeća da nakon poziva ustanu i izgovore riječ „PRISEŽEM“.
Nakon prisege  članovi Vijeća predali su potpisani tekst prisege djelatnicima Gradskog ureda za mjesnu samoupravu. 
Predsjedavajuća je članovima Vijeća Mjesnog odbora, čiji su mandati verificirani, čestitala na izboru i zaželjela im mnogo uspjeha u radu.

Ad. 4. Izbor predsjednika Vijeća 

Predsjedavajuća ističe da sukladno članku 14. Poslovnika o radu Vijeća, Vijeće ima predsjednika koji se bira javno većinom glasova svih članova Vijeća, osim ako Vijeće ne odluči drugačije. Prema članku 15. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.
Prijedlog kandidata za predsjednika Vijeća Mjesnog odbora „Silvije Strahimir Kranjčević“ podnijeli su: Bojana Buntak, Laila Gumhalter Malić, Filip Jurišić i Damjan Geber, koji predlažu Lanu Vukovinski.    
Predsjedavajuća pita ima li i drugih prijedloga, te utvrđuje da nema drugih prijedloga, te otvara raspravu i istu zaključuje.
Budući da su se odlučili za javno glasovanje,  podsjeća da je za izbor potrebna većina glasova svih članova Vijeća.
Predsjedavajuća daje prijedlog na glasovanje.

Vijeće Mjesnog odbora „Silvije Strahimir Kranjčević“ JEDNOGLASNO  donosi

Z A K LJ U Č A K
(u privitku zapisnika)

Ad. 5. Izbor potpredsjednika Vijeća

Novoizabrana predsjednica Lana Vukovinski ukratko se predstavlja i zahvaljuje na ukazanom joj povjerenju izborom za predsjednicu Vijeća. 
Napominje da se izbor potpredsjednika Vijeća obavlja na isti način kao i izbor predsjednika Vijeća, i pita ima li prijedloga.
Prijedlog kandidata za potpredsjednika Vijeća Mjesnog odbora „Silvije Strahimir Kranjčević“ podnijeli su: Lana Vukovinski, Bojana Buntak, Laila Gumhalter Malić, Filip Jurišić i Damjan Geber koji predlažu Filipa Jurišić.
Predsjednica  pita ima li i drugih prijedloga, te utvrđuje da nema drugih prijedloga, te otvara raspravu, istu zaključuje.
Budući da su se odlučili za javno glasovanje, Lana Vukovinski podsjeća da je za izbor potrebna većina glasova svih članova Vijeća.
Predsjednica daje prijedlog na glasovanje.

Vijeće Mjesnog odbora JEDNOGLASNO je donijelo 

Z A K LJ U Č A K
(u privitku zapisnika)
Ad.  6.  Razno

Predsjednik Vijeća Gradske četvrti Trešnjevka – sjever Roman Karaturović, čestitao je članovima Vijeća Mjesnog odbora „Silvije Strahimir Kranjčević“ i poželio im uspjeh u radu u ovom mandatu.
Kako nije bilo pitanja i prijedloga predsjednica je zaključila sjednicu.
Sjednica je završila u 14.30 sati.


    ZABILJEŽIO                                                                           Predsjednica Mjesnog odbora
        Ivan Ćota                                                                               „Silvije Strahimir Kranjčević“

                                                                                                               Lana Vukovinski, v.r.

